Drangsdal tunnel

Drangsdal tunnel er en 2 163 meter lang jernbanetunnel i Drangsdalen i Lund kommune. Tunnelen ble ferdig 11. desember 1931, og ble laget som nødsarbeid for arbeidsledige til erstatning for den første traséen til Flekkefjordbanen som gikk gjennom flere mindre tunneler i Drangsdalen. Denne traséen kan ennå ses i terrenget.Bilder av den gamle jernbanetrasé i Drangsdalen Til forskjell fra den første Flekkefjordbanen som var smalsporet, ble den nye tunnelen bygget med normalsporet profil, med tanke på den kommende SørlandsbanenLokomotivmands Tidende nr 5-2007, side 5 . 

Det er nå planer om en enda lengre tunnel som vil rette ut svingen om Hovsvatnet, og gå fra Haukland ved Moi til Ligningstjørna nær Eide/Heskestad. Hvis planen blir vedtatt, kommer man utenom en rasutsatt strekning, og togene vil kunne holde betydelig høyere hastighet enn dagens 40 km/t oppover og 20 km/t nedover.Innspill til nasjonal transportplan 2010–2019, Lund kommune. 

 Referanser 

Kategori:Jernbanetunneler i Norge
Kategori:Sørlandsbanen
Kategori:Samferdsel i Lund
Kategori:Byggverk i Lund